stanford-oval/wikipedia huggingface dataset:
Léré

| Léré |
| --- | --- |
 Léré
 Koordinaatit: 15°42′55″N, 4°54′15″W 
Valtio:  Mali
Alue:  Timbuktu
Piiri:  Niafunké
Hallinto:  
 – Asutustyyppi:  kunta
Väkiluku (2009):  16 100
Infobox OKVirheellinen NIMI-arvo: 
Léré on kunta ja sen keskuskylä Timbuktun alueen Niafunkén piirissä Malissa. Se sijaitsee piirin länsiosassa 115 kilometrin päässä Niafunkésta. Kunnassa on 16 100 asukasta (vuonna 2009).
Kunnan pinta-ala on yli 2 000 neliökilometriä. Se rajoittuu pohjoisessa Goundamin piirin Alzounoubin, idässä Diankén, etelässä Youwaroun piirin Farimakén ja lännessä Nionon piirin Nampalarin kuntiin. Seutu kuuluu kuivuudesta ja eroosiosta kärsivään Sahelin vyöhykkeeseen.
Kuntaan kuuluu 18 kylää ja paimentolaisryhmää. Asukkaat ovat fulbeja, bambaroita, songhaita, arabeja ja tuaregeja.
Seudun pääelinkeinot ovat karjanhoito ja maanviljely. Tärkeimmät viljelykasvit ovat riisi, hirssi ja durra. Myyntiin kasvatetaan tupakkaa, sipulia, perunaa ja maniokkia. Kotieläimiä ovat naudat, lampaat, vuohet, kamelit, aasit, hevoset ja siipikarja. Lisäksi harjoitetaan kalastusta, käsityöammatteja ja kaupankäyntiä. Léréssä pidetään piirikunnan vilkkaimmat markkinat.
Kunnassa on viisi alakoulua, yläkoulu ja koraanikoulu. Lähin terveyskeskus on Niafunkéssa. Varsinaisia maantieyhteyksiä ei ole.
Luettelo romantiikan säveltäjistä

Tämä on luettelo romantiikan (n. 1815–1910) aikana vaikuttaneista säveltäjistä.
Varhaisromantiikan (n. 1815–1850) säveltäjät

| 0 | 1 | 2 |
| --- | --- | --- |
|  Natale Abbadia  Ludwig Abeille  Franz Abt  Ella Adaïewsky  Adolphe Adam  Vincent Adler  Charles-Valentin Alkan  Daniel Auber  Francis Edward Bache  Michael William Balfe  Ludwig van Beethoven  Vincenzo Bellini  Hector Berlioz  Franz Berwald  Georges Bizet  Aleksandr Borodin  Johannes Brahms  Anton Bruckner  Johann Friedrich Franz Burgmüller  Norbert Burgmüller  Ferdinando Carulli  Frédéric Chopin  Carl Czerny  Edouard Deldevez  Léo Delibes  Gaetano Donizetti  |  Alexander Dreyschock  Ferenc Erkel  John Field  Niels Wilhelm Gade  Mihail Glinka  Louis Moreau Gottschalk  Charles Gounod  Anthony Philip Heinrich  Adolf von Henselt  Henri Herz  Johann Nepomuk Hummel  Friedrich Kiel  Theodor Kullak  Édouard Lalo  Josef Lanner  Otto Lindblad  Franz Liszt  Henry Charles Litolff  Carl Loewe  Albert Lortzing  Fanny Mendelssohn  Felix Mendelssohn  Giacomo Meyerbeer  Ignaz Moscheles  Moritz Moszkowski  Modest Musorgski  |  Carl Otto Nicolai  Jacques Offenbach  Georges Onslow  Frederick Ouseley  Niccolò Paganini  Henry Hugo Pierson  Amilcare Ponchielli  Antonín Reicha  Julius Reubke  Ferdinand Ries  Gioacchino Rossini  Franz Schubert  Clara Schumann  Robert Schumann  Antonio Soler  Louis Spohr  Johann Strauss nuorempi  Johann Strauss vanhempi  Josef Strauss  Franz von Suppé  Pjotr Tšaikovski  Richard Wagner  Carl Maria von Weber  Giuseppe Verdi  Henryk Wieniawski  Robert Volkmann  |
Myöhäisromantiikan (n. 1850–1910) säveltäjät

| 0 | 1 | 2 |
| --- | --- | --- |
|  Thorvald Aagaard  Pietro Abbà Cornaglia  Luigi Abbiate  Ludwig Abel  Johann Joseph Abert  Kornél Ábrányi  Nikolai Afanasjev  Károly Aggházy  Isaac Albéniz  Anton Arenski  Mili Balakirev  Amy Beach  Arrigo Boito  Max Bruch  Ignaz Brüll  Ferruccio Busoni  Alexis Chabrier  George Whitefield Chadwick  Cécile Chaminade  Gustave Charpentier  Ernest Chausson  Francesco Cilea  Frederick Converse  César Cui  Eugen d'Albert  Frederick Delius  Luigi Denza  Vincent d'Indy  Ernő Dohnányi  Paul Dukas  Antonín Dvořák  Edward Elgar  |  Gabriel Fauré  Zdeněk Fibich  Johann Fuchs  Robert Fuchs  César Franck  Edward German  Aleksandr Glazunov  Karl Goldmark  Enrique Granados  Edvard Grieg  Victor Herbert  Augusta Holmès  Hans Huber  Engelbert Humperdinck  Vasili Kalinnikov  Ruggiero Leoncavallo  Anatoli Ljadov  Sergei Ljapunov  Charles Martin Loeffler  Alexandre Luigini  Mykola Lysenko  Edward MacDowell  Alexander Campbell Mackenzie  Albéric Magnard  Giuseppe Martucci  Jules Massenet  Karl Müller-Berghaus  Carl Nielsen  John Knowles Paine  Horatio Parker  Hubert Parry  Gabriel Pierné  |  Giacomo Puccini  Vladimir Rebikov  Max Reger  Ottorino Respighi  Nikolai Rimski-Korsakov  Anton Rubinstein  Camille Saint-Saëns  Pablo de Sarasate  Emil von Sauer  Franz Xaver Scharwenka  Ernest Schelling  Franz Schmidt  Fritz Seitz  Déodat de Séverac  Jean Sibelius  Christian Sinding  Aleksandr Skrjabin  Bedřich Smetana  John Stainer  Charles Villiers Stanford  Wilhelm Stenhammar  Richard Strauss  Josef Suk  Arthur Sullivan  Johan Svendsen  Sergei Tanejev  Francisco Tarrega  Ambroise Thomas  Émile Waldteufel  Felix Weingartner  Charles-Marie Widor  Hugo Wolf  |
Lähikaupan nainen

| Lähikaupan nainen> Konbini ningen |
| --- | --- |

Alkuperäisteos
Kirjailija:  Sayaka Murata
Kieli:  japani
Julkaistu:  2016
ISBN:  9784163906188
Suomennos
Suomentaja:  Raisa Porrasmaa
Kansitaiteilija:  Luka Bird
Kustantaja:  Gummerus
Julkaistu:  2020
Ulkoasu:  sid.
Sivumäärä:  126
ISBN:  978-951-24-1498-7
Löydä lisää kirjojaKirjallisuuden teemasivulta
Lähikaupan nainen (alkuteos コンビニ人間, Konbini Ningen) is on japanilaisen kirjailijan Sayaka Muratan kirjoittama romaani, jonka Raisa Porrasmaa on suomentanut. Suomennoksen on julkaissut Gummerus vuonna 2020. Se on ollut myyntimenestys Muratan läpimurtoteos kansainvälisille markkinoille.
Lähikaupan nainen on 36-vuotias kaupassa työskentelevä tokiolaisnainen. Työ kaupassa on hänen elämänsä keskeinen sisältö ja tarkoitus. Hänen läheisen painostavat häntä etsimään paremman työn ja aviomiehen, mistä seuraa epätoivoisia tekoja. Kirja kuvaa humoristisesti japanilaiseen naiseen kohdistuvia ristiriitaisia paineita.
Suomentaja Raisa Porrasmaa luonnehtii kirjaa mustan huumorin höystämäksi kuvaukseksi minimarketin osa-aikatyöläisestä, joka yrittää ponnistella japanilaiselle naiselle varatussa ahtaassa karsinassa, maassa, jossa väkiluku hupenee uhkaavasti ja naiset uhmaavat suvun ja perinteiden paineita. Porrasmaan mukaan Muratan tuotannon läpikäyvä teema on avioliiton järjettömyys. Japanissa järjestetyt avioliitot olivat vallalla vielä Muratan vanhempien avioituessa.
Kirjoittaja Sayaka Murata (s. 1979) aloitti itse työt konbini-lähimarketissa opiskeluaikana ja ehti olla marketin palveluksessa yhteensä viitisentoista vuotta, vielä kirjan ilmestyessäkin, mutta jäi sittemmin päätoimiseksi kirjailijaksi. Hän sanoo kirjastaan:
»En ajatellut kirjan olevan satiiri nyky-Japanista, mutta siitä taisi luonnostaan tulla sellainen.»
Murata kertoo saaneensa kouluaikana vaikutteita Amy Yamadan teoksista.
Palkinnot

Akutawaga-palkinto, 2016
Léroksen lentoasema

Léroksen lentoasema (kreik. Δημοτικός Αερολιμένας Λέρου, Dimotikós Aeroliménas Lérou, IATA: LRS, ICAO: LGLE, YPA: ΔΑΛΕ) on kunnallinen lentoasema Léroksen saarella Kreikassa.
Lentoasema on otettu käyttöön vuonna 1984. Se sijaitsee Léroksen pohjoisosassa lähellä Parthénin kylää. Etäisyys saaren keskuksiin Plátanokseen ja Agía Marínaan on noin yhdeksän kilometriä.
Lentokentän kiitotien pituus on 1 012 metriä ja leveys 30 metriä, ja se on rakennettu noin 12 metrin korkeudelle merenpinnasta. Lyhyen kiitotien vuoksi kenttää voivat käyttää vain kevyemmät potkurikoneet. Kentälle on Kreikan sisäisiä lentoja muun muassa Ateenasta.
M/S Vesterålen

| M/S Vesterålen |
| --- | --- |

Tyyppi:  matkustajalaiva
Omistaja:  Hurtigruten Group ASA
Rakennustelakka:  Harstad, Norja
Tekniset tiedot
Pituus:  108 m
Leveys:  16,5 m
Bruttovetoisuus (GT):  6 261
Nopeus:  15 kn
Lähteet:  
M/S Vesterålen on norjalaisen Hurtigruten Group ASA -varustamon omistama laiva ja se on rakennettu vuonna 1983. Laiva on 108 metriä pitkä ja 16,5 metriä leveä. Aluksen nopeus on 15 solmua ja bruttovetoisuus 6 261. Sen matkustajakapasiteetti on 510 henkeä, ja vuodepaikkoja siinä on 306. Laivassa on tilaa 35 autolle.
Aiheesta muualla

Kuvia tai muita tiedostoja aiheesta M/S Vesterålen Wikimedia Commonsissa
Léssagou Habé

| Léssagou Habé |
| --- | --- |
 Léssagou Habé
 Koordinaatit: 13°48′55″N, 3°36′16″W 
Valtio:  Mali
Alue:  Moptin alue
Piiri:  Bankassin piiri
Hallinto:  
 – Hallinnon tyyppi:  maalaiskunta
Väkiluku (2009):  15 600
Infobox OKVirheellinen NIMI-arvo: 
Léssagou Habé on maalaiskunta ja sen keskuskylä Moptin alueen Bankassin piirissä Malissa. Se sijaitsee Sénon tasangolla 40 kilometriä Bankassista lounaaseen. Kunnassa on 15 600 asukasta (vuonna 2009).
Léssagou Habén kunta rajoittuu pohjoisessa Bankassin piirin Dimbal Habén ja Soubalan, idässä Koulongon Habén, etelässä Dialassagoun ja lännessä Séguén kuntiin.
Kuntaan kuuluu 22 kylää. Asukkaat ovat etupäässä dogoneja. Lisäksi on jonkin verran fulbeja.
Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, fonio, maapähkinä, lehmänpapu, maapapu, seesami ja teehibiskus. Kotieläimiä ovat naudat, lampaat, vuohet, hevoset, aasit ja siipikarja. Léssagoussa pidetään viikoittaiset markkinat.
Kunnan liikenneyhteydet ovat heikot. Palveluihin kuuluvat neljä alakoulua, yläkoulu, koulutus- ja kehittämiskeskus, kaksi koraanikoulua ja terveysasema.
Carey Mulligan

| Carey Mulligan |
| --- | --- |
 Carey Mulligan Berliinin elokuvajuhlilla vuonna 2024
Henkilötiedot
Koko nimi:  Carey Hannah Mulligan
Syntynyt: 28. toukokuuta 1985 (ikä 39) Westminster, Lontoo, Englanti, Yhdistynyt kuningaskunta
Ammatti:  näyttelijä
Puoliso:  Marcus Mumford (vih. 2012)
Lapset:  2
Näyttelijä
Aktiivisena:  2004–
Merkittävät roolit:   An Education  Ole luonani aina  Drive  The Great Gatsby – Kultahattu  Inside Llewyn Davis  Lupaava nuori nainen  She Said  Maestro 
Palkinnot
 Parhaan naispääosan Bafta   2009 An Education 
Aiheesta muualla
IMDb 
Elonet
AllMovie
Svensk Filmdatabas
Carey Hannah Mulligan (s. 28. toukokuuta 1985 Westminster, Lontoo) on englantilainen näyttelijä. Hänet on palkittu Bafta-palkinnolla, jonka lisäksi hän on ollut ehdolla kolmeen Oscar-palkintoon, neljään Golden Globeen sekä Tony-palkintoon. Mulliganin ura alkoi 2004 teatterissa, ja sen jälkeen hän on näytellyt säännöllisesti sekä teatterissa että elokuvissa. Hänen läpimurtoelokuvansa oli An Education (2009). Sen lisäksi hän on ollut Oscar-ehdokkaana elokuvista Lupaava nuori nainen (2020) ja Maestro (2023).
Nuoruus ja opiskelu

Carey Mulligan syntyi 1985 Lontoossa. Hänen äitinsä oli yliopisto-opettaja ja hänen isänsä hotelliketjun johtohenkilöitä. Isän työ oli kansainvälistä, ja Mulliganit muuttivat Saksaan, kun Carey oli kolmevuotias. Englantiin he palasivat viisi vuotta myöhemmin Carey kävi veljensä kanssa Düsseldorfissa kansainvälistä koulua. Hän myös innostui Saksassa näyttelemisestä, kun hän kävi katsomassa veljensä harjoituksia. Tämä oli päässyt mukaan The King and I -näyelmään.
Mulligan kävi toisen asteen koulutustaan katolisessa tyttökoulussa Woldingham Schoolissa, missä hän osallistui innokkaasti teatteriryhmän toimintaan. Hän päätti koulun jälkeen keskittyä näyttelemiseen eikä hakenut mihinkään yliopistoon opiskelemaan vanhempiensa toiveiden vastaisesti.
Ura

Mulliganin ensimmäinen ammattilaisrooli oli 2004 Royal Court Theatressa, missä hän näytteli narkoleptistä teini näytelmässä Forty Wings. Hän tunsi tuottaja Julian Fellowesin, joka oli opettanut Woldenham Schoolissa. Mulligan tutustui hänen kauttaan roolitusavustajaan ja sai lopulta osan Jane Austonin romaaniin perustuvasta Ylpeydestä ja ennakkoluulosta (2005).
Ylpeyden ja ennakkoluulojen jälkeen Mulligan esiintyi muun muassa draamasarjassa Bleak House (2005), televisioelokuvassa Northanger Abbey (2007) sekä tieteissarjassa Doctor Who. Mulligan sai huomiota Royal Courtissa 2007 esitetystä Anton Tšehovin Lokin sovituksesta. Hän teki Broadway-debyyttinsä 2008, kun näytelmä siirrettiin Englannista Yhdysvaltoihin.
Läpimurtonsa Mulligan teki draamaelokuvassa An Education (2009), josta hänet palkittiin parhaan naispääosan Bafta-palkinnolla. Roolistaan hän sai myös parhaan naispääosan Oscar-, Golden Globe- ja SAG-ehdokkuudet.
Mulligan jatkoi 2010-luvulla uraansa muun muassa Gordon Gekkon tyttärenä elokuvassa Wall Street: Money Never Sleeps (2010), Kazuo Ishiguron romaanin filmatisoinnissa Ole luonani aina(2010), Ryan Goslingin rinnalla trillerissä Drive (2011) ja Michael Fassbenderin näyttelemän seksiaddiktin traumatisoitunutta siskoa elokuvassa Shame (2011).
Mulligan sai yliststä vuonna 2023 sekä Baz Luhrmannin ohjaamasta elokuvasta The Great Gatsby – Kultahattu ja Coenin veljesten elokuvasta Inside Llewyn Davis. Mulligan ja Bill Nighy esiintyivät 2014 West Endillä Skylight-näytelmän uudesta versiosta. Mulligan oli mukana seuraavana vuonna, kun näytelmää esitettiin Broadwaylle. Hän sai siitä Tony-ehdokkuuden.
Mulliganin vuoden 2015 elokuvia olivat pukudraamat Kaukana maailman menosta ja Suffragette. Hän näytteli 2017 toisen maailmansodan aikaisen Mississippin rasismia käsittelevässä elokuvassa Mudbound. Mulliganin seuraavia elokuvia olivat Wildlife (2019) ja Lupaava nuori nainen (2020). Jälkimmäisessä hän näytteli naista, joka kostaa parhaan ystävänsä puolesta miehille, jotka yrittävät hyväksikäyttää päihtyneitä naisia. Mulligan sai roolista toisen parhaan naispääosan Oscar-ehdokkuutensa. Lisäksi hän oli ehdolla Golden Globeen.
Mulligan näytteli elokuvassa The Dig (2021). leskeä, jonka mailta löytyy merkittävä muinaisjäännös. Mulligan oli elokuvassa She Said (2022) toimittaja Megan Twohey. Elokuva keskittyy Harvey Weinsteinin seksirikoksia tutkineisiin toimittajiin. Hän sai roolista kolmannen Golden Globe -ehdokkutensa.
Mulliganilta ilmestyi 2023 kaksi elokuvaa. Hän teki pienen mutta hillittömän sivuroolin elokuvassa Saltburn, ja elokuvassa Maestro hän näytteli Leonard Bernsteinin vaimoa, näyttelijä Felicia Montealegre Bernsteinia. Mulligan oli roolista muun muassa Golden Globe- ja Oscar-ehdokkaana.
Yksityiselämä

Mulligan meni vuonna 2012 naimisiin Mumford & Sons -yhtyeen laulajan Marcus Mumfordin kanssa. Heillä on vuonna 2015 syntynyt tytär sekä vuonna 2017 syntynyt poika.
Filmografia

| Elokuvat> Vuosi | Elokuvat> Nimi | Elokuvat> Rooli |  |
| --- | --- | --- | --- |
| 2005 | Ylpeys ja ennakkoluulo   (Pride & Prejudice) | Kitty Bennet |  |
| 2007 | Paluu Yorkshireen   (And When Did You Last See Your Father?) | Rachel |  |
| 2009 | The Greatest | Rose |  |
| 2009 | Brothers | Cassie Willis |  |
| 2009 | Public Enemies | Carol Slayman |  |
| 2009 | An Education | Jenny Mellor |  |
| 2010 | Ole luonani aina   (Never Let Me Go) | Kathy H |  |
| 2010 | Wall Street: Money Never Sleeps | Winnie Gekko |  |
| 2011 | Drive | Irene |  |
| 2011 | Shame | Sissy Sullivan |  |
| 2013 | The Great Gatsby – Kultahattu | Daisy Buchanan |  |
| 2013 | Inside Llewyn Davis | Jean Berke |  |
| 2015 | Kaukana maailman menosta   (Far from the Madding Crowd) | Bathsheba Everdene |  |
| 2015 | Suffragette | Maud Watts |  |
| 2017 | Mudbound | Laura McAllan |  |
| 2018 | Wildlife | Jeanette Brinson |  |
| 2020 | Lupaava nuori nainen   (Promising Young Woman) | Cassandra ”Cassie” Thomas1 |  |
| 2020 | A Christmas Carol | Belle |  |
| 2021 | The Dig | Edith Pretty |  |
| 2022 | She Said | Megan Twohey |  |
| 2023 | Saltburn | Pamela |  |
| 2023 | Maestro | Felicia Montealegre |  |
| 2024 | Spaceman | Lenka Procházka |  |
| 2025 | Villimetsä   (Wildwood) | Prue McKeel |  |
Televisioelokuvat
| 2007 | Northanger Abbey | Isabella Thorpe |  |
| 2007 | Poikani Jack | Elsie Kipling |  |
1 myös vastaavana tuottajana
| Televisio> Vuosi | Televisio> Sarja | Televisio> Rooli | Televisio> Jaksot |
| --- | --- | --- | --- |
| 2005 | Bleak House | Ada Clare | minisarja; 15 |
| 2006 | The Amazing Mrs Pritchard | Emily Pritchard | 6 |
| 2006 | Neiti Marple | Violet Willett | ”Kuolema lähettää viestin” |
| 2006 | Trial & Retribution | Emily Harrogate | 2 |
| 2007 | Murhan jäljet   (Waking the Dead) | sisar Bridgid | 2 |
| 2007 | Doctor Who | Sally Sparrow | ”Älä räpäytä silmää!” |
| 2014 | The Spoils of Babylon | Lady Anne York | 2 |
| 2015 | The Walker | Sunny | 8 |
| 2018 | Collateral | Kip Glaspie | 4 |
| 2019 | My Grandparents’ War | itsenään | ”Episode 4” |
| 2021 | Saturday Night Live | juontaja | ”Carey Mulligan / Kid Cudi” |
Aiheesta muualla

Kuvia tai muita tiedostoja aiheesta Carey Mulligan Wikimedia Commonsissa
Mulligan The Great Gatsby – Kultahattu -elokuvan ensi-illassa vuonna 2013.
Lötschental

| Lötschental |
| --- | --- |
 Näkymä Lötschentalin itäpäästä lounaan suuntaan sateisena päivänä heinäkuun lopulla 2010
Sijainti:  Wallis,  Sveitsi
Vuoristo:  Bernin Alpit, Alpit
Geologia ja hydrologia
Joet:  Lonza
Lötschental sijaitsee Bernin Alpeilla Sveitsissä
Lötschental on Bernin Alpeilla, Sveitsissä,  Wallisin kantonissa sijaitseva laakso. Etelässä laakso yhdistyy Rhônen laaksoon ja sen koillispäädyssä sijaitsee Langgletscher-jäätikkö. Laakson pohjalla virtaa Lonza-joki, joka etelässä yhdistyy Rhôneen.
Näkymä Lötschentaliin
Lötschentalin pohjalla virtaava Lonza-joki
Lötschentalin yläosassa Ferden, Kippel ja Wiler
Lvivin kansallinen musiikkiakatemia

Lvivin musiikkiakatemia
Lvivin kansallinen musiikkiakatemia (ukr. Львівська національна музична академія ім. М. Лисенка) on Lviviin vuonna 1940 perustettu musiikkikorkeakoulu, joka syntyi nimellä Lvivin valtion konservatorio, kun Lysenkon korkeampi musiikki-instituutti (perustettu 1903) ja Lvivin puolalainen konservatorio (perustettu 1830) yhdistettiin. Se nimettiin vuonna 1992 Valtion musiikkikorkeakouluksi, ja 2000 uudelleenorganisoinnin jälkeen se sai nimen Lvivin valtion musiikkiakatemia. Vuonna 2007 se sai kansallisen akatemian aseman ja nykyisen nimen.
Akatemiassa on viisi opintosuuntaa (sävellys ja musiikin teoria ja historia, orkesterin johtaminen, laulu, piano, orkesteriopinnot) ja 20 akatemiaan liittyvää professuuria sekä lapsille suunnattu musiikin peruskurssi. Akatemian oopperastudiolla on oma sinfoniaorkesteri ja opiskelijoilla sinfonia- ja kamariorkesterit, ukrainalaisten kansansoittimien orkesteri ja oppilaskuoro. Kirjastossa on yli 150 000 nidettä.
Akatemian opettajia

Lähde:
Vasyl Barvinskyi (johtaja 1940–1948)
Stanyslav Liudkevytš
Mykola Kolessa (johtaja 1953–1965)
Wasyl Wytwyckyi
Borys Kudryk
Zinovi Lysko
Roman Ljubynetskyi
Roman Savytskyi
Halyna Levytska
Adam Soltys
Vsevolod Zaderatskyi
Zenon Dašak (johtaja 1965–1991)
Marija Krušelnytska (johtaja 1991–1999)
Aiheesta muualla

Kuvia tai muita tiedostoja aiheesta Lvivin kansallinen musiikkiakatemia Wikimedia Commonsissa
Lähderannan koulu

Lähderannan koulu
Lähderannan koulu on 1–6 luokkien peruskoulu Espoon Lähderannassa. Koulu sijaitsee aivan Laaksolahden urheilupuiston vieressä. Koulun lähistöllä ovat myös päiväkoti ja Laaksolahden monitoimitalo.
Vuonna 1987 valmistuneen koulun on suunnitellut arkkitehti Touko Neronen. Sen julkisivuissa on käytetty punamullan sävyistä lautaverhousta ja vaihtelevaa ikkuna-aukotusta, ja vuonna 2017 tehty Espoon koulurakennusten inventointiraportti kuvaa koulun olemusta kylämäiseksi ja pienimittakaavaiseksi.
Aiheesta muualla

Lähderannan koulun kotisivut (Arkistoitu – Internet Archive)
Lonkalta

| Lonkalta Irwin Goodman ja Esa Pakarinen |
| --- | --- | --- |

Studioalbumin tiedot
 Äänitetty : 27.–28. toukokuuta 1971
 Studio : Finnvox-studiot, Helsinki
 Julkaistu: 1971   (2001 remasteroitu CD-painos)
 Formaatti: LP-levy (RILP 7084)   8-raita (F8S 532)   C-kasetti (FDE 080)   CD-levy (8573-83645-2)
 Tuottaja(t): Vexi Salmi
 Tyylilaji: folkrock, suomirock, iskelmä, kupletti
 Kesto: 32.37
 Levy-yhtiö: Finnlevy
 Levymerkki: Rytmi   Finnlevy   Fazer Records (2001)
Irwin Goodmanin muut julkaisut
| St. Pauli ja Reeperbahn 1970 | Lonkalta 1971 | Poing poing poing 1971 |
Esa Pakarisen muut julkaisut
| Esa Pakarinen 1968 | Lonkalta 1971 | Esa ja Eemeli 1972 |
Singlet albumilta Lonkalta
 ”Sinätkö se olitkin? / Tuupovaarassa 1925” Julkaistu: 1971  ”Arvon mekin ansaitsemme / Soittajan maanantai” Julkaistu: 1971
Lonkalta on Irwin Goodmanin kahdeksas ja Esa Pakarisen kolmas studioalbumi, joka julkaistiin vuonna 1971. Albumi koostuu Irwin Goodmanin lauluista, jotka Vexi Salmi sanoitti osittain uudelleen.
Kappaleet äänitettiin nopeasti, yleensä ensimmäisellä tai toisella otolla. Kappaleissa kuultavat Irwinin ja Pakarisen välikommentit ovat heidän improvisoimiaan, eikä niitä siis kirjoitettu etukäteen.
Albumi julkaistiin vuonna 1971 vinyylilevynä, C-kasettina sekä 8-raitana, joka oli hyvin harvinainen formaatti tuohon aikaan. Vuonna 2011 julkaistu Esa Pakarisen kokoelma-albumi Meiltähän tämä käy! Kaikki levytykset 1951–1988 sisältää kaikki albumin kappaleet.
Kappaleet

Kaikki kappaleet säveltänyt Irwin Goodman, sanoittanut Vexi Salmi salanimellä Emil Retee ja sovittanut Markku Johansson, ellei toisin mainita.
Kappaleet > A-puoli

Sinäkö se olitkin? – 3.46 (uudelleen sanoitettuja ja sovitettuja otteita kappaleista Ei tippa tapa, Reteesti vaan, Meni rahahommat pieleen ja Mikä laulaen tulee se viheltäen menee)
Juhlimme kaksistaan – 3.18 (uudelleen sanoitettuja ja sovitettuja otteita kappaleista Juhlavalssi, Katkera matka ja Elon myrskyissä)
Yhteinen pulma – 3.00 (kappaleista En kerro kuinka jouduin naimisiin, Kuin Ferrari, Mieletön maailma ja Yhteinen koti)
Tuupovaarassa 1925 – 2.43 (kappaleista Kieltolaki ja Terveisiä Seutulasta)
Soittajan maanantai – 3.22 (kappaleista Työmiehen lauantai, Alko pistää pulloon, Homma käy ja Pohjaan asti)
Kappaleet > B-puoli

Suureen maailmaan – 3.24 (kappaleista St. Pauli ja Reeperbahn, Kun rahat ei riitä ja Ryysyranta)
Lemmin sittenkin – 3.30 (kappaleista Kalteritango, Tukku seteleitä ja Tango Kauhajoen kasinolla)
Rakkaus on vanhan sekä nuoren – 3.10 (säv. Paul Niska (kappale Rakkain) ja Irwin Goodman (kappaleet Rakkaus on rajaton ja Äiti))
Arvon mekin ansaitsemme – 2.46 (kappaleista Siihen aikaan kuin isä lampun asti, Uusi Paavo, Puolet lautoihin ja Milloin ja missä vaan)
Paljon on nähty – 3.01 (kappaleista Raha ratkaisee, Tositarkoituksin sekä Muutakin on kierretty kuin tahkoa)
Muusikot

Irwin Goodman – laulu
Esa Pakarinen – laulu
Markku Johansson – kapellimestari, trumpetti (1–6, 9), urut (7, 8)
Pentti Lasanen – tenorisaksofoni (1, 3, 5, 8–10)
Erik Dannholm – tenorisaksofoni (2, 4, 6, 7)
Aaro Kurkela – harmonikka (1–7, 9, 10)
Heikki Laurila – kitara (1, 3, 5, 8–10)
Taisto Wesslin – kitara (2, 4, 6, 7)
Seppo Keurulainen – kitara (1, 2, 7–10)
Matti Bergström – basso
Ilpo Kallio – rummut
Lähdesilmukka

Kahdenlaista tapaa lähdesilmukalle. Katkoviivat osoittavat lähteen, joka on näkymätön arvioijalle. Kummassakin tapauksessa lähde (ylhäällä) näyttää arvioijalle (alhaalla) kahdelta itsenäiseltä lähteeltä.
Lähdesilmukka on lähdekritiikissä tilanne, jossa tieto näyttää tulevan useista riippumattomista lähteistä, mutta todellisuudessa se on peräisin vain yhdestä lähteestä.
Lähdesilmukka Wikipediassa

Englanninkielinen termi citogenesis lanseerattiin marraskuussa 2011, kun Randall Munroe käytti sitä Xkcd-sarjakuvassa. Uudissanan katsotaan olevan homofoninen (samoin kuuluva tai ääntyvä)  sanaleikki sytogeneesille, biologisten solujen muodostumiselle, kehitykselle ja vaihtelulle.
Slate-lehdessä julkaistussa artikkelissa kuvailtiin Xkcd-sarjakuvassa esiteltyä tapaa, jolla Wikipedia voi joskus kiertää samojen tietojen ympärillä ilman uusia lähteitä.
»Mistä viitteet tulevat: Viitegeneesi-prosessi
Sarjakuvassa on neljä ruutua, jotka esittävät seuraavat vaiheet:
Vaihe: Henkilö istuu työpöydän ääressä kannettavan tietokoneen kanssa. Teksti: “Monimutkaisen prosessin kautta käyttäjän aivot tuottavat faktoja. Nämä kirjoitetaan Wikipediaan.”
Vaihe: Kiireinen toimittaja tarkistaa Wikipediasta aiheensa yhteenvedon.
Vaihe: Yllättyneet Wikipedian lukijat katsovat Wikipediaa näkevät väitteen ja merkitsevät sen väittämän tarkistettavaksi. Ohikulkeva Wikipedian muokkaaja löytää [toimittajan] artikkelin ja lisää sen viitteeksi.
Vaihe:  “Nyt kun muilla kirjoittajilla on todellinen lähde, he toistavat sen tosiasiat.“» 
()
Tämä nelivaiheinen prosessi auttaa ymmärtämään, miten tällainen kehämäinen raportointi tapahtuu. Nykyaikaisten verkkosivujen nopeat muutokset ja lähdeluetteloista toisinaan puuttuvat julkaisupäivämäärät ja kellonajat tekevät tämänkaltaisen raportoinnin tunnistamisesta erityisen vaikeaa.
Xkcd-sarjakuva, jossa lanseerattiin termi citogenesis.